George Smoot

Si George Fitzgerald Smoot III (ipinanganak noong 20 Pebrero 1945) ay isang astropisikong Amerikano at nanalo ng $1 milyon sa TV quiz show Are You Smarter than a 5th Grader?. Siya ay nagwagi ng Gantimpalang Nobel sa Pisika noong 2006 para sa kanyang paggawa sa Cosmic Background Explorer kasama ni  John C. Mather na humantong sa pagsukat ng anyong black body at anisotropiya ng cosmic microwave background radiation. Ito ay nakatulong sa sa teoriyang Big Bang ng uniberso gamit ang Cosmic Background Explorer Satellite (COBE).Horgan, J. (1992) Profile: George F. Smoot – COBE's Cosmic Cartographer, Scientific American 267(1), 34-41. Ayon sa Nobel Prize committee, "ang proyektong COBE project ay maitituring ring panimulang punto para sa kosmolohiya bilang isang presisyong agham." Ibinigay ni Smoot ang bahagi ng salaping napanalunan niya sa Gantimpalang Nobel na binawasan ng mga gastos ng paglalakbay sa isang pundasyong kawang gawa.
Siya ay propesor ng pisika sa University of California, Berkeley, nakatatandang siyentpiko sa  Lawrence Berkeley National Laboratory, at mula 2010 ay propesor ng pisika sa Paris Diderot University, Pransiya. Noong 2003, siya ay ginawaran ng Einstein Medal at noong 2009 ay ng Oersted Medal.

Talambuhay
Si George Smoot ay ipinanganak sa Yukon, Florida, sa isang pamilya ng mga abogado, ngunit ang kanyang ama ay naging isang inhinyero at ang kanyang ina ay isang guro. Dahil sa inspirasyon ng paglulunsad ng Sputnik, naging interesado siya sa kalawakan. Ang kanyang pamilya ay nahirapan sa kanilang buhay pinansyal, kaya siya ay nagtrabaho habang nag-aaral upang makayanan na makapasok sa MIT. Matapos makuha ang kanyang titulo ng doktor, lumipat siya sa Berkeley, kung saan nakagawa siya ng mahahalagang pagtuklas na nanalo sa kanya ng Gantimpalang Nobel. Pinangunahan ni Smoot ang isang proyekto noong 1992 na nag-aral ng cosmic background radiation gamit ang datos mula sa COBE satellite. Natuklasan ng proyektong ito ang maliliit na pagkakaiba-iba sa radyasyon, na tumutulong na ipaliwanag kung paano nabuo ang mga bituin at iba pang mga bagay sa kalangitan. Ang mga pagkakaiba-iba na ito ay inaakalang sanhi ng maliliit na pagbabago-bago ng kabuuan na humantong sa pagkumpol-kumpol ng mga bagay at paglaki dahil sa grabidad.

Mga sanggunian

Kategorya:Mga pisiko mula sa Estados Unidos
Kategorya:Mga Nobel laureate sa pisika
Kategorya:Mga agnostiko
Kategorya:Mga astronomo mula sa Estados Unidos